**Ministru kabineta noteikumu projekta “Covid-19 skarto tūrisma nozares saimniecisko darbības veicēju atbalsta piešķiršanas kārtība” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Lai noteiktu tiesisko regulējumu Covid-19 pandēmijas valsts apdraudējuma un tā seku novēršanas un pārvarēšanas pasākumiem laika posmam pēc ārkārtējās situācijas beigām, kamēr vien būs nepieciešami īpaši pasākumi un atbalsta mehānisms Covid-19 apdraudējuma un tā seku novēršanai, Saeimā 2020.gada 6 jūnijā apstiprināts „Covid-19 infekcijas izplatības seku pārvarēšanas likums. Ministru kabineta noteikumu projekta “Covid-19 skarto tūrisma nozares saimniecisko darbības veicēju atbalsta piešķiršanas kārtība” (turpmāk – Projekts) un nosaka kārtību un apmēru kādā tūrisma (un pasākumu) nozares saimnieciskās darbības veicējiem, var pieteikties atbalstam granta veidā darba samaksas kompensēšanai, Covid –19 krīzes seku pārvarēšanai. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts izstrādāts, balstoties uz 2020.gada 8.jūnija Krīzes vadības grupas uzņēmējdarbības veicināšanai sakarā ar Covid-19 izplatību nolemto, un saskaņā ar Covid-19 infekcijas izplatības seku pārvarēšanas likuma 2.pantu un 15.panta trešo daļu, valsts tautsaimniecības drošības nodrošināšanai, kas pēc ārkārtējās situācijas beigām noregulē pasākumus Covid-19 pandēmijas valsts apdraudējuma un tā seku novēršanai un pārvarēšanai, kamēr būs nepieciešami īpaši pasākumi un atbalsta mehānisms Covid-19 apdraudējuma un tā seku novēršanai. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saistībā ar COVID-19 izplatību pasaulē un Latvijā noteikta virkne stingru ierobežojošu pasākumu. Šā gada 12.martā visā valsts teritorijā tika izsludināta ārkārtējā situācija ar mērķi ierobežot Covid-19 izplatību ārkārtējās situācijas spēkā esamības laikā (Ministru kabineta 2020. gada 12. marta rīkojums Nr. 103 "Par ārkārtējās situācijas izsludināšanu"). Iekļautie nosacījumi būtiski ietekmēja tūrisma nozares darbību, jo īpaši starptautisko pasažieru pārvadājumu pārtraukšana, liedzot ceļošanas iespējas un starptautisku sasniedzamību, pārvietošanos pa teritoriju, tādējādi kritiski samazinot saimnieciskās darbības iespējas tūrisma un pasākumu nozarei. Lai nodrošinātu atbalsta turpināšanu nodarbinātības sekmēšanai, nepieciešams izveidot jaunu instrumentu Covid-19 krīzes seku pārvarēšanai nodarbinātības sekmēšanai saimnieciskās darbība sveicējiem.Projekts paredz noteikt kritērijus, pieprasīšanas un piešķiršanas kārtību, kurus piemēro likuma “Covid-19 infekcijas izplatības seku pārvarēšanas likuma” ietvertajā atbalsta mehānismā saimnieciskās darbības veicējam granta veidā darba samaksas kompensācijai. Atbalsta mehānisms noteikts pamatojoties uz 2020.gada 8.jūnija Krīzes vadības grupas uzņēmējdarbības veicināšanai nolemto, konsultējoties ar uzņēmēju pārstāvošajām organizācijām saskaņā ar Eiropas Komisijas 2020.gada 19.marta Komisijas paziņojumā “Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā” (2020/C 91 I/01) (turpmāk - Komisijas paziņojums) 22.punktā noteikto.Latvijā Covid-19 ierobežojošie pasākumi jo īpaši negatīvi ietekmējuši tūrisma, restorānu un ēdināšanas sektora, izklaides, pasākumu rīkošanas u.c. pakalpojumu sniedzējus. Tieši skarto nozaru pievienotā vērtība veido gandrīz 800 milj. EUR, kas ir 2,9% no IKP, t.sk. izmitināšana (0,6%), ceļojumu biroju, tūrisma operatoru rezervēšanas pakalpojumi (0,2%). Aizņemto darbavietu skaits 2019. gadā tieši skartajās nozarēs: kopā aptuveni 60 tūkstoši darbavietu jeb 7% no kopējā aizņemto darbavietu skaita, t.sk. izmitināšanas un ēdināšanas pakalpojumi (32,1 tūkstoši, 3,5%), tūrisma un nomas pakalpojumi (4,2 tūkstoši, 0,5%), māksla, izklaide un atpūta (11,7 tūkstoši, 1,3%).   Lai gan valstī izsludinātā ārkārtējā situācija pēc 2020.gada 9.jūnija tiek atcelta, aizvien pastāv dažāda veida ierobežojumi, kas kopumā kavē tautsaimniecības attīstību un ekonomikas atveseļošanos, īpaši bremzējot tūrisma nozares normālas darbības atsākšanu, līdz ar to joprojām nepieciešams īstenot īpašus pasākumus un atbalsta mehānismus Covid-19 seku pārvarēšanai. “Covid-19 infekcijas izplatības seku pārvarēšanas likuma” 2.pants noteic, ka Ministru kabinets, izvērtējot ekonomisko situāciju, nosaka kritērijus un kārtību šā likuma 4. un 15. pantā noteikto pasākumu un īpašo atbalsta mehānismu piemērošanai nodokļu maksātājiem, kurus skārusi krīze saistībā ar Covid-19 izplatību.Atbalsta nosacījumi izriet Komisijas paziņojuma 22.punkta nosacījumiem, kā arī tā risinājumi izstrādāti, balstoties uz konsultācijām Krīzes vadības grupas uzņēmējdarbības un nodarbinātības veicināšanai ietvaros. Šo noteikumu ietvaros kompensāciju var saņemt sīkie (mikro), mazie un vidējie saimnieciskās darbības veicēji, kuri atbilst Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. Pantu (turpmāk - Komisijas Regula Nr.651/2014), 1. pielikuma noteiktajai definīcijai, kā arī lielie saimnieciskās darbības veicēji - juridiskas personas, kas atbilst Komisijas Regulas Nr. 651/2014 2.panta 24.punktā noteiktajai definīcijai.**Atbalsta piešķiršanas kritēriji un pieprasīšanas kārtība**Atbalstu piešķir Latvijas Investīciju un attīstības aģentūra (turpmāk – LIAA).Lai pretendētu uz atbalstu, saimnieciskās darbības veicējam ir jāatbilst sekojošiem kritērijiem:1. līdz 2020. gada 1. martam savu darbības veidu ir reģistrējuši atbilstoši NACE 2.red. klasifikācijai: 5510; 5520; 5530; 5590; 5610; 5621; 5629; 5630; 7739; 7490; 7911; 7912; 7990; 8230; 9004; 9321; 9329;
2. ieņēmumi no saimnieciskās darbības Covid – 19 krīzes ietekmē vienā mēnesī laika periodā no 2020. gada aprīļa līdz jūnijam, salīdzinot ar 2019.gada attiecīgo mēnesi, ir samazinājušies par 20 %;
3. uz iesnieguma iesniegšanas dienu nav Valsts ieņēmumu dienesta administrēto nodokļu (nodevu) parāds, kas kopsummā pārsniedz 1000 euro, izņemot nodokļu maksājumus, kuriem ir piešķirts samaksas termiņa pagarinājums, noslēgta vienošanās par labprātīgu nodokļu samaksu, vai noslēgts vienošanās līgums.

Atbalstam būs tiesīgi pieteikties saimnieciskās darbības veicēji, kuriem uz iesnieguma iesniegšanas dienu nav Valsts ieņēmumu dienesta administrēto nodokļu (nodevu) parāds, kas kopsummā pārsniedz 1000 euro, izņemot nodokļu maksājumus, kuriem ir piešķirts samaksas termiņa pagarinājums, noslēgta vienošanās par labprātīgu nodokļu samaksu, vai noslēgts vienošanās līgums.Iesniedzot iesniegumu, saimnieciskās darbības veicējs, cita starpā iesniedz informāciju, kas apliecina, ka uzņēmumam nav nodokļu parāds, kas kopsummā pārsniedz 1000 euro.Ņemot vērā, ka informācija par nodokļu parādu ir publiski pieejama Valsts ieņēmumu dienesta administrēto nodokļu (nodevu) parādnieku datubāzē un tā tiek aktualizēta katru mēnesi septītajā un divdesmit sestajā datumā, tad gadījumos, ja, iesniedzot iesniegumu, pēdējā datu aktualizācijas datumā Valsts ieņēmumu dienesta publiskajā datubāzē nav iekļauta informācija par eksportējošo krīzes skarto nodokļu maksātāju, iesniegumā ir ietverama tikai norāde uz to, ka iesnieguma iesniegšanas dienā nodokļu maksātājam nav nodokļu (nodevu) parāds.Savukārt, ja uz iesnieguma iesniegšanas dienu atbilstoši Valsts ieņēmumu dienesta publiskajā datubāzē iekļautajai informācijai saimnieciskās darbības veicējam ir nodokļu (nodevu) parāds, kuru nodokļu maksātājs līdz iesniegumu iesniegšanas dienai ir nomaksājis vai ar Valsts ieņēmumu dienestu vienojies par labprātīgu nodokļu nomaksu, tad, iesniedzot iesniegumu, pievienojama informācija, kas minēto apstiprina. Piemēram, izziņu no Valsts ieņēmumu dienesta elektroniskās deklarēšanas sistēmas par aktuālajiem nodokļu parādiem uz iesnieguma iesniegšanas brīdi. Proti, ja tādu nebūs, tad izziņā būs norādīts, ka šajā datumā nodokļu maksātājam nav Valsts ieņēmumu dienesta administrēto nodokļu (nodevu) parādu. Savukārt, ja nodokļu maksātājs ir vienojies par labprātīgu nodokļu nomaksu, tad šādu informāciju nodokļu maksātājs norāda iesniegumā, papildu apliecinājumu par minēto faktu neiesniedzot. Proti, tā kā šāda informācija tiek iekļauta Valsts ieņēmumu dienesta administrēto nodokļu (nodevu) parādnieku datubāzē, tad pie nākamajā aktualizācijas datuma šāda informācija publiski būs pieejama.Atbalsta summu saimnieciskās darbības veicējs saņem vienā maksājumā. Lai pieteiktos atbalstam, saimnieciskās darbības veicējs līdz 30.septembrim iesniedz iesniegumu LIAA. Iesniegumā norāda šādu informāciju un krīzes skartā nodokļu maksātāja apliecinājumus, par kuru informācijas patiesumu atbildīgs ir saimnieciskās darbības veicējs:* saimnieciskās darbības veicēja nosaukumu, nodokļu maksātāja reģistrācijas numuru, e-pasta adresi un NACE 2.red. klasifikācijas kodu un kontu, kas atvērts kredītiestādē vai pie maksājumu pakalpojuma sniedzēja;
* atbalstam pieprasīto summu un 2019.gadā nomaksāto valsts sociālās apdrošināšanas obligāto iemaksu kopsummu;
* apliecinājumu, ka atbalsts tiks izlietots darba samaksai darbiniekiem no iesnieguma iesniegšanas brīža līdz 2020.gada 31.decembrim;
* apliecinājumu,
	+ ka saimnieciskās darbības veicējs Komisijas regulas Nr.651/2014. 1 pielikuma 3.panta 3.punkta izpratnē atbilst mikro un mazā uzņēmuma definīcijai. Vienlaikus saimnieciskās darbības veicējs Komisijas regulas Nr.651/2014 1.pielikuma 3.panta 3.punkta izpratnē iesniedz informāciju, kas ļauj pārliecināties par tā atbilstību šo noteikumu 21.punkta prasībām vai,
	+ ka saimnieciskās darbības veicējs Komisijas regulas Nr. 651/2014 1. pielikuma 3.panta 3.punkta izpratnē atbilst vidēja un liela uzņēmuma definīcijai. Vienlaikus saimnieciskās darbības veicējs Komisijas regulas Nr.651/2014. 1 pielikuma 3.panta 3.punkta izpratnē iesniedz informāciju, kas ļauj pārliecināties par tā atbilstību šo noteikumu 20.punkta prasībām.
* informāciju par iepriekš saņemtā un plānotā atbalsta, kas izsniegts saskaņā ar Eiropas Komisijas 2020.gada 19.marta Komisijas paziņojumu “Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā” (C(2020)1863)), apmēru, piešķiršanas datumu, atbalsta sniedzēju un Ministru kabineta noteikumiem, saskaņā ar kuriem atbalsts piešķirts vai to plānots piešķirt, lai Latvijas Investīciju un attīstības aģentūra pārliecinātos, ka atbalsts nepārsniedz 800 000 euro saimnieciskās darbības veicējam Komisijas regulas Nr. 651/2014 1. pielikuma 3.panta 3.punkta izpratnē.
* informāciju, kas apliecina, ka uzņēmums atbilst šo noteikumu 7.punkta kritērijiem;
* aizpildītu mazo un vidējo uzņēmumu deklarāciju;
* apliecinājumu, ka saimnieciskās darbības veicējs iepriekš nav saņēmis, kā arī neplāno pieteikties citam atbalstam par vienām un tām pašām attiecināmajām izmaksām.

LIAA tīmekļa vietnē tiks publicēts iesnieguma paraugs, uz kura pamata krīzes skartais nodokļu maksātājs sniedz minēto informāciju un apliecinājumus. Informācija ir iesniedzama tikai elektroniski, un lēmums tiek nosūtīts iesniedzējam uz norādīto e-pastu**Atbalsta piešķiršanas un uzraudzības kārtība**LIAA, balstoties uz saimnieciskā darbības veicēja iesniegumā norādīto informāciju, pieņem lēmumu par atbalsta piešķiršanu un piecu dienu laikā no lēmuma pieņemšanas dienas izmaksā visu pieprasīto atbalstu uz iesniegumā norādīto krīzes skartā nodokļu maksātāja kontu, kas atvērts kredītiestādē vai pie maksājumu pakalpojumu sniedzēja. Lēmums par atbalsta piešķiršanu tiek pieņemts, balstoties tikai uz apliecinājumā sniegto informāciju, lai nodrošinātu ātrāku lēmumu pieņemšanu un mazināto administratīvo slogu atbalsta piešķīrējiem un atbalsta saņēmējiem. Veicot uzraudzību pēc atbalsta piešķiršanas, LIAA pārliecinās, ka izmaksātais atbalsts novirzīts darba samaksas segšanai. Projekts nenosaka konkrētus kritērijus pēc kuriem saimnieciskās darbība sveicējam jāizlieto piešķirtais atbalsts, taču atbalstam jābūt izlietotam darba samaksas segšanai. Visā atbalsta uzraudzības periodā, LIAA veic 10 % no kopējā atbalstu saņēmušo krīzes skarto nodokļu maksātāju izlases veida pārbaudes. Ja Latvijas Investīciju un attīstības aģentūras rīcībā ir informācija par iespējamiem riskiem nelikumīga valsts atbalsta piešķiršanā, Latvijas Investīciju un attīstības aģentūra nodrošina konkrētā saimnieciskā darbības veicēja atbilstības pārbaudi.LIAA atbalstu piešķir pieejamā finansējuma ietvaros, ievērojot krīzes skartā nodokļu maksātāju iesniegumu iesniegšanas secību. LIAA ir tiesīga pieprasīt no saimnieciskā darbības veicēja papildu vai precizējošu informāciju un dokumentus, ja vienlaikus ar iesniegumu nav iesniegta visa prasītā informācija un dokumenti. LIAA ir tiesības noteikt papildu informācijas iesniegšanas termiņu, kā arī tiesības atteikt atbalsta piešķiršanu, ja informācija netiek sniegta.LIAA publicē savā tīmekļvietnē un nosūta Valsts ieņēmumu dienestam un Valsts sociālās apdrošināšanas aģentūrai to saimnieciskās darbības veicēju sarakstu, kuri saņēmuši atbalstu darba samaksas kompensēšanai Covid-19 krīzes seku pārvarēšanai.Ja iestājušies objektīvi apstākļi, kuros saimnieciskās darbības veicējs secina, ka piešķirtais atbalsts pārsniedz darba samaksas izmaksai nepieciešamo – piemēram, tiek pārtrauktas darba attiecības, novērojama sezonāla ietekme, u.c. - atbalsta saņēmējs var brīvprātīgi atmaksāt piešķirto atbalsta pārsniegumu. Šādā gadījumā krīzes skartais nodokļu maksātājs nekavējoties informē LIAA par apstākļiem, kas ir par pamatu piešķirtā atbalsta pilnīgai vai daļējai atmaksāšanai, ja piešķirtā atbalsta apjoms pārsniedz darba samaksas izmaksai nepieciešamo apmēru un var labprātīgi atmaksāt piešķirto atbalsta apjomu līdz 2021.gada 15.janvārim. Šādā gadījumā Latvijas Investīciju un attīstības aģentūra nepiemēro soda sankcijas. Ja atbalsta saņēmējs ir sniedzis nepatiesu informāciju par atbilstību šo noteikumu 9. punktam – proti, par tā atbilstību atbalsta piešķiršanas nosacījumiem, grūtībās nonākušā uzņēmuma statusu - LIAA pieņem lēmumu par nelikumīgā atbalsta atgūšanu un saimnieciskās darbības veicējam ir pienākums atmaksāt nelikumīgi izmaksāto atbalstu dubultā apmērā. Valsts ieņēmumu dienests nodrošina Latvijas Investīciju un attīstības aģentūrai piekļuvi tā datubāzēm atbalsta uzraudzības periodā par periodu no 2019.gada 1.janvāra līdz 2020.gada 31.decembrim šādā apjomā:1. informācija no darba devēja ziņojuma par valsts sociālās apdrošināšanas obligātajām iemaksām no darba ņēmēju darba ienākumiem, iedzīvotāju ienākuma nodokli un uzņēmējdarbības riska valsts nodevu par mēnesi;2. informācija no pievienotās vērtības nodokļu deklarācijas;3. darbības nozaru NACE 2.red. klasifikācijas kodi;4. informācija no uzņēmuma gada pārskata. Ja LIAA konstatē, ka saimnieciskās darbības veicējs saņemto atbalstu pilnā apmērā nav izlietojis darba samaksai, tam ir pienākums atmaksāt LIAA neizmaksāto atbalsta apmēru.**Atbalstu nepiešķir** vidējiem vai lieliem saimnieciskās darbības veicējiem, ja tie 2019. gada 31. decembrī bija nonākuši finanšu grūtībās saskaņā ar vismaz vienu no šādām pazīmēm atbilstoši Komisijas regulas Nr. 651/2014 2.panta 18.punktam:* ja uzkrāto zaudējumu dēļ ir zaudēta vairāk nekā puse no tā parakstītā kapitāla. Ja, uzkrātos zaudējumus atskaitot no rezervēm (un visām pārējām pozīcijām, kuras ir vispārpieņemts uzskatīt par daļu no pašu kapitāla), rodas negatīvs rezultāts, kas pārsniedz pusi no parakstītā kapitāla;
* ja saimnieciskās darbības veicējam, kurā vismaz dažiem dalībniekiem ir neierobežota atbildība par tā parādsaistībām, uzkrāto zaudējumu dēļ ir zaudēta vairāk nekā puse no pašu kapitāla;
* ja saimnieciskās darbības veicējam ar tiesas spriedumu ir pasludināts maksātnespējas process vai ar tiesas spriedumu tiek īstenots tiesiskās aizsardzības process, ir uzsākta bankrota procedūra, piemērota sanācija vai mierizlīgums, tā saimnieciskā darbība ir izbeigta, saimnieciskās darbības veicējs atbilst normatīvajos aktos noteiktajiem kritērijiem, uz kuriem pamatojoties kreditors var pieprasīt maksātnespējas procedūru;
* ja lielajam saimnieciskās darbības veicējam saskaņā ar pēdējo divu noslēgto finanšu pārskatu datiem parādsaistību un pašu kapitāla bilances vērtību attiecība ir pārsniegusi 7,5 un procentu seguma attiecība, kas aprēķināta pēc EBITDA (peļņa pirms procentiem, nodokļiem un amortizācijas), ir bijusi mazāka par 1,0;
* ja saimnieciskās darbības veicējs ir saņēmis glābšanas atbalstu un vēl nav atmaksājis aizdevumu vai atsaucis garantiju, vai ir saņēmis pārstrukturēšanas atbalstu un uz to joprojām attiecas pārstrukturēšanas plāns.

Šos ierobežojumu attiecībā uz atbalsta saņemšanu uzņēmumiem, kuri nonākuši grūtībās, nosaka Eiropas Komisijas Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā, tai skaitā tas paredz atvieglotus nosacījumus uzņēmumiem, kas atbilst sīkā (mikro) un maza uzņēmuma statusam, kas atbilstoši ir ietverts noteikumu projekta 21.punktā.**Valsts atbalsta jautājumi**Projekta 22. punkts nosaka valsts atbalsta kontroles regulējuma ievērošanu attiecībā uz nelikumīgā valsts atbalsta atgūšanu, ja pārkāpti valsts atbalsta nosacījumi, ņemot vērā Eiropas Savienības tiesas 2019. gada 5. marta spriedumu Lietā C349/17 par lūgumu sniegt prejudiciālu nolēmumu atbilstoši Līguma par Eiropas Savienības darbību (turpmāk – LESD) 267. pantam tiesvedībā *Eesti Pagar AS pret Ettevõtluse Arendamise Sihtasutus, Majandus ja Kommunikatsiooniministeerium1.* Proti, tiek noteikts, ka arī gadījumos, kad Eiropas Komisija nav pieņēmusi lēmumu par komercdarbības atbalsta atgūšanu par dalībvalsts iestādes (atbalsta sniedzēja) piešķirto komercdarbības atbalstu, kas tika piešķirts, neievērojot Līguma par Eiropas Savienības darbību 108. panta 3. punktā noteikto paziņošanas pienākumu, un kuru piešķirot netika izpildīti komercdarbības atbalsta regulējuma (t.sk., Komisijas Regulas Nr.651/2014) nosacījumi, dalībvalsts iestādei (atbalsta sniedzējam) ir pienākums pašai pēc savas iniciatīvas atgūt šādu komercdarbības atbalstu. Vienlaikus spriedumā noteikts, ka ar šīm tiesību normām tiktu nodrošināta visa nelikumīgā atbalsta atgūšana un lai līdz ar to tā saņēmējam tostarp tiktu uzdots samaksāt procentus par visu laikposmu, kurā tas ir guvis labumu no šī atbalsta, pēc likmes, kas vienāda ar likmi, kura būtu tikusi piemērota, ja šim atbalsta saņēmējam minētajā laikposmā attiecīgā atbalsta summa būtu bijusi jāaizņemas tirgū (atgūstamo procentu apmērs nevar būt pretrunā minētajam līdzvērtības un efektivitātes principam un tādējādi, nosakot atgūstamo procentu apmēru, ir jāievēro Eiropas Savienības tiesību normas).Gan LIAA, gan saimnieciskās darbības veicējs nodrošina atbalsta un informācijas uzskaiti. Minēto informāciju LIAA glabā 10 gadus no dienas, kad piešķirts atbalsts, un informāciju pēc pieprasījuma iesniedz Ekonomikas ministrijai. Ekonomikas ministrija iesniedz Eiropas Komisijai ikgadējo pārskatu par sniegto atbalstu, kā arī citu informāciju pēc pieprasījuma. Tāpat Latvijas Investīciju un attīstības aģentūra nodrošina informācijas publicēšanu atbilstoši Eiropas Komisijas lēmumā noteiktajām publicitātes pasākumu prasībām (Eiropas Komisijas Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā 86.punkts) saskaņā ar normatīvajiem aktiem par kārtību, kādā publicē informāciju par sniegto komercdarbības atbalstu un piešķir un anulē elektroniskās sistēmas lietošanas tiesības. Lai nodrošinātu pilnīgu valsts atbalsta pasākumu demarkāciju, kā arī novērstu situācijas, kurās komersants var ļaunprātīgi izmantot dažādas valsts atbalsta programmas Covid-19 seku pārvarēšanai, šo noteikumu ietvaros sniegto atbalstu par vienām un tām pašām attiecināmajām izmaksām nedrīkst apvienot ar citu valsts atbalstu.Par valsts atbalsta piešķiršanas brīdi tiek uzskatīta diena, kurā LIAA pieņem lēmumu par atbalsta piešķiršanu.Lēmums par atbalsta piešķiršanu šo noteikumu izpratnē tiek pieņemts saskaņā ar Komisijas paziņojumu līdz 2020.gada 31.decembrim.Noteikumi stājas spēkā ar brīdi, kad stājas spēkā Eiropas Komisijas lēmums par komercdarbības atbalsta saderību ar Eiropas Savienības iekšējo tirgu.Atbalsta programma tiek ieviesta saskaņā ar Eiropas Komisijas Pagaidu regulējumu valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā (*Temporary Framework to support the economy in the context of the COVID-19 outbreak*). Līdz ar to, noteikumi stājas spēkā ar dienu, kad stājas spēkā Eiropas Komisijas lēmums par komercdarbības atbalsta saderību ar Eiropas Savienības iekšējo tirgu.  |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Latvijas Investīciju un attīstības aģentūra |
| 4. | Cita informācija | Nav  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Regulējums ietekmēs krīzes skartos tūrisma saimnieciskās darbības veicējus, kas savu darbības veidu ir reģistrējuši atbilstoši NACE 2.red. klasifikācijai: 5510; 5520; 5530; 5590; 5610; 5621; 5629; 5630; 7739; 7490; 7911; 7912; 7990; 8230; 9004; 9321; 9329. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā ietvertā tiesiskā regulējuma īstenošana tiks nodrošināta Ekonomikas ministrijas resora esošo līdzekļu un cilvēkresursu ietvaros.  |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2020.gads** | Turpmākie trīs gadi (*euro*) |
| **2021** | **2022** | **2023** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | 0 | 0 | 0 | 0 | 0 | 0 | 0 |
| 1.1. valsts pamatbudžets | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 0 | 19 200 000 | 0 | 0 | 0 | 0 | 0 |
| 2.1. valsts pamatbudžets | 0 | 19 200 000 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme: | 0 | - 19 200 000 | 0 | 0 | 0 | 0 | 0 |
| 3.1. valsts pamatbudžets | 0 | - 19 200 000 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | +19 200 000 | X | 0 | X | 0 | X |
| 5. Precizēta finansiālā ietekme: | X | 0 | X | 0 | X | 0 | X |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Atbilstoši Valsts ieņēmumu dienesta datiem, Ministru kabineta noteikumu attiecināmajiem kritērijiem, atbilst 7356 uzņēmumi, kuri kopumā nodarbina 61 988 darbiniekus ar vidējo bruto algu 626 *euro* mēnesi. Atbalstāmo nozaru uzņēmumi 2019. gadā nodarbinātības nodokļos (VSAOI iemaksa) ir nomaksājuši 103 947 051.11 *euro*. Ņemot vērā minēto, indikatīvā aprēķina prognoze rāda, ka pilnā atbalsta summa (grozs) ir nepieciešama 31 184 115, 33 milj. *euro* apmērā (30% no nomaksātajiem VSAOI iemaksām). Ņemot vērā minēto, kā arī to, ka šobrīd pieejamā finansējuma summa ir 19,2 mlj. EUR, un noteikumi paredz finansējuma piešķiršana līdz tiek pilnībā izmaksāta tam paredzētā summa, norādām, ka atbalsts pietiek 62% no atbalstāmās nozares saimnieciskās darbības veicējiem. Ievērojot to, ka šis atbalsta instruments ir līdzīgs dīkstāves atbalstam, uz kuru kvalificējās aptuveni 40% nozares uzņēmēji, bet tomēr šis instruments ir tieši orientēts uz tūrisma nozaru un pasākumu organizēšanas jomas uzņēmumiem, tiek prognozēts, ka pieejamā atbalsta summa būs pietiekama. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar. |
| 8. Cita informācija | Nepieciešamais finansējums Covid-19 skarto tūrisma nozares saimniecisko darbības veicēju atbalstam tiks nodrošināts no 74.resora „Gadskārtējā valsts budžeta izpildes procesā pārdalāmais finansējums” programmas 02.00.00 „Līdzekļi neparedzētiem gadījumiem”, Ekonomikas ministrijai finansējumu pieprasot pa daļām atbilstoši nepieciešamajam apmēram. Nepieciešamais finansējums tiek nodrošināts Ministru kabineta 2020.gada 2.jūnija sēdē atbalstītajam pasākumam “Dīkstāves pabalsti (EM), Subsidētās darba vietas, tajā skaitā atbalsts tūrisma nozarei” paredzētā finansējuma ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | * Komisijas 2014. gada 17. jūnija Regula (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Komisijas regula Nr. 651/2014).
* Eiropas Komisijas Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā (ar 2020. gada 3. aprīlī pieņemtajiem grozījumiem un 2020.gada 8.maijā pieņemtajiem grozījumiem, 2020.gada 29.jūnija pieņemtajiem grozījumiem) (angliski - Temporary Framework to support the economy in the context of the COVID-19 outbreak) (turpmāk – Komisijas paziņojums).
* Komisijas 2004. gada 21. aprīļa regulas (EK) Nr. 794/2004 ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk - Komisijas regula Nr. 794/2004).
* Saistības sniegt paziņojumu Eiropas Savienības institūcijām, ar informāciju, ka atbalsta programma tiks saskaņota ar Eiropas Komisiju.
 |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Ar Noteikumu projektu tiek ieviestas šādas Eiropas Savienības tiesību aktu prasības: 1. Komisijas 2014. gada 17. jūnija Regula (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Komisijas regula Nr. 651/2014).
2. Eiropas Komisijas Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā (ar 2020. gada 3. aprīlī pieņemtajiem grozījumiem un 2020.gada 8.maijā pieņemtajiem grozījumiem) (angliski - Temporary Framework to support the economy in the context of the COVID-19 outbreak) (turpmāk – Komisijas paziņojums).
3. Komisijas 2004. gada 21. aprīļa regulas (EK) Nr. 794/2004 ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk - Komisijas regula Nr. 794/2004).
 |
| A | B | C | D |
| Komisijas paziņojuma 22.punkta b) punkts | Noteikumu projekta 3. punkts | Ieviests pilnībā | Neparedz stingrākas prasības. |
| Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 1. pielikums | Noteikumu projekta 4.1.apakšpunkts | Ieviests pilnībā | Neparedz stingrākas prasības. |
| Komisijas regulas Nr. 651/2014 2.panta 24.punkts | Noteikumu projekta 4.2. apakšpunkts | Ieviests pilnībā | Neparedz stingrākas prasības. |
| Komisijas regulas Nr. 651/2014 1. pielikuma 3. panta 3. punkts | Noteikumu projekta 5.punkts | Ieviests pilnībā | Neparedz stingrākas prasības. |
| Komisijas paziņojuma 22.punkta a) punkts | Noteikumu projekta 6. punkts | Ieviests pilnībā | Neparedz stingrākas prasības. |
| Komisijas paziņojuma 22.punkta c) punkts | Noteikumu projekta 9.4. apakšpunkts | Ieviests pilnībā | Neparedz stingrākas prasības. |
| Komisijas paziņojuma 22.punkta c)bis punkts | Noteikumu projekta 9.4.1. apakšpunkts | Ieviests pilnībā | Neparedz stingrākas prasības. |
| Komisijas paziņojuma 22.punkta c) punkts | Noteikumu projekta 9.4.2. apakšpunkts | Ieviests pilnībā | Neparedz stingrākas prasības. |
| Komisijas paziņojuma 22.punkta a) punkts | Noteikumu projekta 9.5. apakšpunkts | Ieviests pilnībā | Neparedz stingrākas prasības. |
| Komisijas paziņojuma 22.punkta c) punkts | Noteikumu projekta 9.7. apakšpunkts | Ieviests pilnībā | Neparedz stingrākas prasības. |
| Komisijas paziņojuma 22.punkta c) punkts | Noteikumu projekta 20.punkts | Ieviests pilnībā | Neparedz stingrākas prasības. |
| Komisijas paziņojuma 22.punkta c) *bis* punkts | Noteikumu projekta 21.punkts | Ieviests pilnībā | Neparedz stingrākas prasības. |
| Komisijas regulas Nr. 794/2004 10. un 11.pants | Noteikumu projekta 22.punkts | Ieviests pilnībā | Neparedz stingrākas prasības. |
| Komisijas paziņojuma 89. un 90. punkts | Noteikumu projekta 23. punkts | Ieviests pilnībā | Neparedz stingrākas prasības. |
| Komisijas paziņojuma 86. punkts | Noteikumu projekta 24.punkts | Ieviests pilnībā | Neparedz stingrākas prasības. |
| Komisijas paziņojuma 89. punkts | Noteikumu projekta 25. punkts | Ieviests pilnībā | Neparedz stingrākas prasības. |
| Komisijas paziņojuma 22.punkta a) punkts | Noteikumu projekta 26.punkts | Ieviests pilnībā | Paredz stingrākus noteikumus, vienlaikus nodrošinot, ka uzņēmums nekļūdās un nepārkāpj valsts atbalsta regulējuma maksimālo apjomu |
| Komisijas paziņojuma 22.punkta d) punkts | Noteikumu projekta 28. punkts | Ieviests pilnībā | Neparedz stingrākas prasības. |
| Komisijas paziņojuma 87. un 88. punkts | Noteikumu projekta 29.punkts | Ieviests pilnībā | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Atbalsta programma tiks saskaņota ar Eiropas Komisiju |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu |  Sabiedrības līdzdalība ir nodrošināta 2020.gada 8.jūnija krīzes vadības grupas uzņēmējdarbības veicināšanai ietvaros apspriežot noteikumu projektu ar nozares uzņēmējiem. |
| 2. | Sabiedrības līdzdalība projekta izstrādē | Pie risinājuma izstrādes ir iesaistītas uzņēmēju pārstāvošās institūcijas.  |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, LIAA |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Noteikumu projektā ietvertā tiesiskā regulējuma īstenošana tiks nodrošināta Ekonomikas ministrijas resora esošo līdzekļu un cilvēkresursu ietvaros.  |
| 3. | Cita informācija | Nav |

**Ekonomikas ministrs J. Vitenbergs**

**Vīza:**

**Valsts sekretārs E. Valantis**